Mehkemeya Qanûnê Bingeyî (AYM) derheqê tepiştişê Hemserekê Verênî yê HDPyî Selahattîn Demîrtaşî de bire daye. Avûkatanê Demîrtaşî seba ke heqê kesayetî û azadîya muwekîlê înan ameyî binpaykerdene muracatê AYMyî kerd.
AYMyî muracatî ercnayî. AYMyî bira xo de ca da  prosesê hukmkerdiş û tepiştişê Demîrtaşî, bira yewkerdişê dosya û bira Mehkemeya Heqanê Merdiman a Ewropa (DMME).
AYMyî bire daye ke tepiştişê Demîrtaşî de madeya 19. ya Qanûnê Bingeyî ameye binpaykerdene û bire daye ke Wezaretê Edaletî 50 hezar TK tazmînat bido Demîrtaş.
Avûkatê Demîrtaşî Mahsûnî Karamanî derheqê bire de eşkerayîye daye û waşt ke cade Demîrtaş bêro veradayene.
